Eksetera
Eksetera (angļu: Exeter; izrunā: /ˈɛksɪtər/) ir lielpilsēta un nemetropoles distrikts Lielbritānijas dienvidrietumos, Anglijā, Devonas grāfistes administratīvais centrs un nemetropoles grāfistes lielākā apdzīvotā vieta. Atrodas Eksas upes krastos 236 km uz rietumiem no galvaspilsētas Londonas. Nozīmīgs Anglijas dienvidrietumu izglītības, biznesa un tūrisma centrs. Romas impērijas laikā Eksetera bija vistālāk dienvidrietumos esošais impērijas nocietinājums Romas Britānijā.